ফের রাজ্যে অস্ত্র উদ্ধার

ওয়েব ডেস্ক: ফের রাজ্যে অস্ত্র উদ্ধার! বেঙ্গল এসটিএফের অভিযানে উদ্ধার অস্ত্র। হারোয়াতে চলন্ত গাড়ি থেকে উদ্ধার হওয়ার ঘটনায় উত্তপ্ত এলাকা। ঘটনায় ইতিমধ্যেই গ্রেফতার ৪।

আরও পড়ুন: দ্বিতীয় হুগলি সেতুতে চলন্ত বাসে আগুন!

রাজ্যে অস্ত্র উদ্ধারের রমরমা। আর এবার হারোয়াতে। এসটিএফ সূত্রে খবর, গতকাল অর্থাৎ বৃহস্পতিবার মধ্যরাতে গোপন সূত্রে খবর পেয়ে উত্তর ২৪ পরগণার হারোয়া এলাকায় চলন্ত গাড়িতে অভিযান চালায় এসটিএফের গোয়েন্দারা। গাড়িটিকে প্রথমে থামানো হয়, আর তারপর চলে তল্লাশি। আর তল্লাশি করতে গিয়েই চক্ষু চড়কগাছ এসটিএফ আধিকারিকদের। আগ্নেয়াস্ত্র থেকে শুরু করে কার্তুজ এবং বিভিন্ন বিস্ফোরণের সরঞ্জাম উদ্ধার হয় গাড়িটি থেকে। তবে কোথায় এইসব অবৈধ জিনিস নিয়ে যাওয়া হচ্ছিল, এবং কেনই বা নিয়ে যাওয়া হচ্ছিল তা পুরোটাই তদন্ত সাপেক্ষ। ইতিমধ্যেই এই ঘটনায় আটক করা হয়েছে গাড়িটিকে, একই সাথে হারোয়া থানাতে চারজনের বিরুদ্ধে মামলা দায়ের করা হয়েছে। যার মধ্যে ৩জন ছিলেন গাড়ির চালক এবং একজন গাড়ির চালক। এখন তাদের তদন্ত করে জানার চেষ্টা চলছে তারা কোথা থেকে, কেন এই আগ্নেয়াস্ত্র নিয়ে কোথায় যাচ্ছিল।

দেখুন অন্য খবর

Powered by youtube embed code and utaninkomst.se